Elmaradt csekkek: ötven százalékos ajánlatot dobott fel a Gyõr-Szol az adósoknak
Részletfizetési kedvezményt vagy fizetési haladékot kaphatnak a Gyõr-Szol Zrt. díjhátralékos ügyfelei, ha november 20-ig befizetik aktuálisan fennálló tartozásuk legalább felét.
Akik ellen már végrehajtás indult, az adósság 50 százalékának befizetése esetén átmenetileg mentesülhetnek az eljárás befejezése alól.
A GYÕR-SZOL Zrt. a társaság kintlévõség-állományának csökkentése érdekében fizetési kedvezménnyel összekapcsolt fizetési felszólítási akciót kezdeményezett november 20-i fizetési esedékességgel.
"Az elmúltévek tapasztalatai azt mutatják, hogy a hátralék mérséklésére az évben utolsó alkalommal november közepén van érdemi lehetõség.
A karácsonyi kiadások és a fûtési szezon beindulása miatt az ügyfelek nagyobb részének a december és február közötti idõszakban komoly nehézséget okoz a korábban határidõre meg nem fizetett szolgáltatási díjak kiegyenlítése.
A napokban kiküldött levelekben az érintett magánszemélyek szolgáltatásfajtánként (távhõ, hulladékkezelési közszolgáltatási díj, ingatlanbérleti díj) felvilágosítást kapnak a teljes tõketartozásukról, függetlenül attól, hogy velük szemben valamilyen kintlévõség-kezelési eljárás indult-e már" - közölte Ozsvárt Tamás, a Gyõr-Szol Zrt. kommunikációs menedzsere. 
Értékhatártól függõen részletfizetési kedvezményt vagy fizetési haladékot az az ügyfél kaphat, aki a tõkekövetelés 50 százalékát a levélhez mellékelt csekken vagy az ügyfélszolgálati irodában befizeti, és a csatolt adategyeztetõ táblázatot a GYÕR-SZOL részére kitöltve visszaküldi.
A részletfizetés legfeljebb 6 hónapig terjedhet, a fizetési haladék pedig a meg nem térített rész megfizetésének esedékességét 2012. február 15-re tolja ki.
Amennyiben az ügyfél a korábbi tartozása miatt már végrehajtási eljárás alá esik, a tõkekövetelés 50 százalékának befizetése esetén a társaság intézkedik a végrehajtási eljárás felfüggesztésérõl.
"A Gyõr-Szol Zrt. azt reméli, hogy minél több ügyfél él a társaság kínálta lehetõséggel, és így a kisebb, egyösszegû befizetésekkel sok esetben elkerülhetõvé válik a fizetési meghagyásos, adóvégrehajtási, vagy bírósági eljárás indítása" - tette hozzá Ozsvárt Tamás.
A kisalfold.hu a héten közölt hosszabb írást a 1,3 milliárd forintra rúgó, gyõri díjhátralékokról, bõvebb infók itt!
Gyõr díj gyõr-szol